wannaphong/clean_thaiwikipedia huggingface dataset:
# ก็อตซิลล่า ถล่ม เดสทรอยย่า ศึกอวสานก็อตซิลล่า
ก็อตซิลล่า ถล่ม เดสทรอยย่า ศึกอวสานก็อตซิลล่า (,) เป็นภาพยนตร์แนววิทยาศาสตร์ไคจูในปี ค.ศ. 1995 ผู้อำนวยการสร้างโดย Tomoyuki Tanaka และ Shogo Tomiyama กำกับโดย Takao Okawara เป็นภาพยตร์เรื่องที่ 22 ของก็อตซิลลาซีรีส์ ซึ่งต่อจากภาคก็อดซิลลา ปะทะ สายพันธุ์ก็อดซิลลาต่างดาว และเป็นภาคสุดท้ายในยุคเฮย์เซย์ โดยออกฉายทางโรงภาพยนตร์ทั่วญี่ปุ่นในวันที่ 10 ธันวาคม ค.ศ. 1995 (พ.ศ. 2538) ผลิตโดยบริษัท โตโฮ

ภาพยนตร์เรื่องนี้ถูกวางจำหน่ายในหนังแผ่น ในสหรัฐอเมริกาในปี ค.ศ. 1999 โดย Columbia TriStar Home Videohttp://www.dvdcompare.net/comparisons/film.php?fid=4671

เรื่องย่อ
ในปี ค.ศ. 1996 หลังจากการตายของสเปชก็อดซิลลา Miki Saegusa ได้เดินทางไปพบเกาะที่กำเนิดในการตรวจสอบก็อตซิลล่า และลูกชาย แต่เธอก็พบว่าทั้งเกาะถูกทำลายไป ในฮ่องกง ก็อตซิลล่าปรากฏตัว ปกคลุมไปด้วยเรืองแสงมีผื่นขึ้นเหมือนลาวา อาละวาดก่อให้เกิดความเสียหายที่สำคัญและฆ่าพลเรือนหลายพันคน กลุ่มของผู้แทนจากกองกำลังป้องกันตนเองญี่ปุ่น ว่าจ้างนักศึกษาวิทยาลัย Kenichi Yamane หลานชายของ Dr. Kyohei Yamane เข้ามาทำงานที่ศูนย์ในความพยายามที่จะคลี่คลายความลึกลับของสภาวะของก็อตซิลล่า Yamane สงสัยว่า หัวใจของก็อตซิลล่า ทำหน้าที่เป็นเครื่องปฏิกรณ์นิวเคลียร์ ที่ผ่านการหลอมละลายนิวเคลียร์ เมื่อก็อตซิลล่ามีอุณหภูมิถึง 1,200 องศาเซลเซียส เขาจะระเบิดด้วยความเร็วเพิ่มมากขึ้นกว่าทุกอาวุธนิวเคลียร์ของโลก

การปรับใช้ต่อสู้ของยานพาหนะ JSDF ที่บินติดอาวุธด้วยอาวุธเย็นต่อต้านนิวเคลียร์ในการป้องกันครั้งนี้คือ Super X ในขณะที่นักวิทยาศาสตร์สร้างสูตรใหม่สำหรับการ Oxygen Destroyer ที่ถูกสร้างขึ้นโดย Dr. Serizawa ในปี ค.ศ. 1954
# เรือนริษยา
เรือนริษยา เป็นละครโทรทัศน์แนวสืบสวนฆาตกรรม-โรแมนติกลึกลับ ผลิตโดย บริษัท ดวงมาลีมณีจันทร์ จำกัด โดยผู้จัด จันทร์จิรา จูแจ้ง, มณีรัตน์ กาญจนชัยภูมิ จากบทประพันธ์โดย Neananok บทโทรทัศน์โดย เบญจมาศ ดาลหิรัญรัตน์, ไผ่พญา โมนะ, มนชยา พานิชสาส์น กำกับการแสดงโดย สราวุธ วิเชียรสารhttp://www.manager.co.th/Drama/ViewNews.aspx?NewsID=9560000080124 นำแสดงโดย ทฤษฎี สหวงษ์, พิจักขณา วงศารัตนศิลป์ และนักแสดงชั้นนำอีกมากมาย เริ่มออกอากาศตอนแรกวันที่ 26 พฤษภาคม พ.ศ. 2557–7 กรกฎาคม พ.ศ. 2557 ออกอากาศทุกวันจันทร์-อังคาร เวลา 20.15 - 22.45 น. ทางสถานีวิทยุโทรทัศน์ไทยทีวีสีช่อง 3

 รายชื่อนักแสดง 
 นักแสดงนำ 
 ทฤษฎี สหวงษ์  รับบทเป็น  ผู้พันกฤตพนธ์ (กฤต)
 พิจักขณา วงศารัตนศิลป์  รับบทเป็น  นันทนัช
 ดอม เหตระกูล  รับบทเป็น  ลิตร
 รามาวดี นาคฉัตรีย์  รับบทเป็น  ทิพย์
 สกาวใจ พูนสวัสดิ์  รับบทเป็น  ฤทัย
 วีระชัย ขวัญอำไพพันธุ์  รับบทเป็น  ธีร์
 ธีรตี บุตรดีหงษ์  รับบทเป็น  แฟนต้า (ต้า)
 ชนิดาภา พงศ์ศิลป์พิพัฒน์  รับบทเป็น  กนกกร (กิ๊บ)
 ภานุพงศ์ เศรษฐเสถียร  รับบทเป็น  รณฤทธิ์
 ลลิตา ไพศาล  รับบทเป็น  เดือน
 เวฬุรีย์ ดิษยบุตร  รับบทเป็น  ศรี

 นักแสดงรับเชิญ 
 ภัสสร บุญยเกียรติ  รับบทเป็น  เรไร
 นิโคล เทริโอ  รับบทเป็น  รำเพย
 วิวัฒน์ ผสมทรัพย์  รับบทเป็น  สมุทรชัย
 นาท ภูวนัย  รับบทเป็น  มานพ
 ชุมพร เทพพิทักษ์  รับบทเป็น  พ่อเฒ่า
 มยุรี อิศรเสนา ณ อยุธยา  รับบทเป็น  ป้านวล
 กุณกนิช คุ้มครอง รับบท แม่ของทิพย์
 พศิน เรืองวุฒิ  รับบทเป็น  ไม้
 บรมวุฒิ หิรัญยัษฐิติ  รับบทเป็น  ภาณุ
 เอก โอรี  รับบทเป็น  ชิด
 ทวีฤทธิ์ จุลละทรัพย์  รับบทเป็น  ไกรภัทร
 โอลิเวอร์ บีเวอร์  รับบทเป็น  เชน
 กรกฏ ธนภัทร  รับบทเป็น  สมหมาย
 ด.ญ.กุลฑีรา ยอดช่าง รับบทเป็น น้อยหน่า
 ด.ญ.ชวัลรัตน์ เจนจิตรานนท์ รับบทเป็น นันทนัช (วัยเด็ก)

 เพลงประกอบละคร 
 เพลง ทำเพราะรัก (เพลงเปิด) - ขับร้องโดย ปนัดดา เรืองวุฒิ
 เพลง หนทางสู่กลางใจเธอ (เพลงปิด) - ขับร้องโดย จิระศักดิ์ ปานพุ่ม
 เพลง ขอบคุณที่อยู่ตรงนี้ - ขับร้องโดย จีราพัชร จงกลสงเคราะห์
# (เลตมีบียัวร์) เท็ดดีแบร์
(เลตมีบียัวร์) เท็ดดีแบร์  เป็นเพลงสมัยนิยมที่เอลวิส เพรสลีย์ บันทึกเสียงไว้ครั้งแรกในปี ค.ศ. 1957 เพื่อใช้ประกอบภาพยนตร์เรื่องที่สองของเขาเรื่อง Loving You ซึ่งเพรสลีย์ได้ร้องเพลงนี้ในภาพยนตร์ แต่งโดย (Kal Mann) และเบอร์นี โลว์ (Bernie Lowe) และวางตลาดในปี ค.ศ. 1957 โดยกลาดิส มิวสิค (Gladys Music)

 ซิงเกิลของเพรสลีย์ 
เพลงนี้เป็นเพลงฮิตอันดับ 1 ของสหรัฐอเมริกาในช่วงฤดูร้อนปี ค.ศ. 1957 โดยครองอันดับ 1 บนชาร์ตบิลบอร์ดนานถึง 7 สัปดาห์ ซึ่งเป็นเพลงที่ 3 จาก 4 ซิงเกิลอันดับ 1 ของเพรสลีย์ในปีนั้น "(เลตมีบียัวร์) เท็ดดีแบร์" ยังครองอันดับ 1 บนชาร์ตยอดขายเพลงอาร์แอนด์บีของบิลบอร์ด (Billboard's R&B Best Sellers) อีกด้วย กลายเป็นเพลงที่ 4 ของเขาที่ครองอันดับ 1 บนชาร์ตดังกล่าว เพลงนี้ยังครองอันดับ 1 บนชาร์ตเพลงคันทรีของบิลบอร์ดนาน 1 สัปดาห์ ในแคนาดาเพลงนี้ครองอันดับ 1 นาน 7 สัปดาห์

 รายชื่อเพลง 

 บุคลากร 
หลักฐานจากการตรวจสอบสำเนาเทปต้นฉบับ (session tape) และเอกสารของอาร์ซีเอ และสหพันธ์นักดนตรีอเมริกัน/สหภาพโดย คีท ฟลินน์ (Keith Flynn) และเอิร์นสท์ ยอร์เกนเซน (Ernst Jorgensen)

เดอะบลูมูนบอยส์
เอลวิส เพรสลีย์ – ร้องนำ, เพอร์คัชชัน
สก็อตตี มัวร์ – กีตาร์ลีด
บิล แบล็ก – ดับเบิลเบส
ดี.เจ. ฟอนตานา – กลอง
นักดนตรีสนับสนุน
เดอะจอร์ดาแนรส์  (กอร์ดอน สโตเกอร์, ฮอยต์ ฮอว์กินส์, นีล แมทธิวส์, ฮิวจ์ จาร์เร็ตต์) - ร้องประสาน
ไทนี ทิมเบรลล์ – กีตาร์คอร์ด
ไม่แน่ชัด (ดัดลีย์ บรูคส์, ฮอยต์ ฮอว์กินส์ หรือ กอร์ดอน สโตเกอร์) – เปียโน
ฝ่ายผลิต
	วอลเตอร์ ชาร์ฟ - โปรดิวเซอร์
ฟิล คาห์แกน - วิศวกรเสียง

 คัฟเวอร์ เวอร์ชัน 
บาร์บารา รัสกิน บันทึกเพลงเวอร์ชันของเธอ ซึ่งเผยแพร่ในชื่อ "(I Wanna Be Your) Teddy Bear" ในด้านเอ ของซิงเกิลหมายเลข PT 350 ที่ออกโดยเพรสซิเดนต์เรเคิดส์ เมื่อปี ค.ศ. 197145Cat - Barbara Ruskin - Discography, UK, A: (I Wanna Be Your) Teddy Bear
พอล แม็กคาร์ตนีย์แอนด์วิงส์ คัฟเวอร์เพลงนี้ในช่วงการบันทึกเสียงครั้งสุดท้ายเมื่อเดือนพฤศจิกายน ค.ศ. 1980 โดยเพลงนี้ยังไม่ได้เผยแพร่
ดอนนา ลอเรน ในอีพีของเธอ Donna Does Elvis in Hawaii ในปี ค.ศ. 2010
 
 อ้างอิง
# คอนชิตา เวิสต์
โทมัส นอยเวิร์ท (เกิดวันที่ 6 พฤศจิกายน ค.ศ. 1988) หรือรู้จักันในชื่อแดร็กควีน คอนชิตา เวิสต์  เป็นนักร้อง นักเดินแบบ พิธีกรโทรทัศน์ และผู้กำกับภาพชาวออสเตรีย เธอเป็นตัวแทนของในการประกวดเพลงยูโรวิชันปี 2014 ซึ่งได้รับชัยชนะด้วยเพลง "ไรซ์ไลก์อะฟีนิกซ์" 
อ้างอิง

 แหล่งข้อมูลอื่น  
  ยูโร 2014 - เว็บไซต์ของรัสเซีย
# รายชื่อผลงานของฟอซซี
ผลงานของฟอซซี วงดนตรีแนวเฮฟวี่เมทัล จาก Atlanta, Georgia ได้มีผลงาน 5 สตูดิโออั้ลบั้ม ,1 ไลฟ์อัลบั้ม, 16 ซิงเกิล และ 1 วิดีโออัลบั้ม รายชื่อนี้ไม่รวมถึงเนื้อหาโซโลที่ปล่อยออกมาโดยสมาชิกของฟอซซี

วงดนตรีก่อตั้งขึ้นในปี ค.ศ. 1999 โดย คริส เจอริโค (นักร้อง) และริช วอร์ด (กีตาร์)

อัลบั้ม
สตูดิโออั้ลบั้ม
 ปี อัลบั้ม ชาร์ตสูงสุด การรับรอง(เกณฑ์ยอดขาย) US2000Fozzy
 ออกจำหน่าย: 24 ตุลาคม ค.ศ. 2000
 ค่ายเพลง: Megaforce Records
 รูปแบบ: CD—2002Happenstance
 ออกจำหน่าย: 30 กรกฎาคม ค.ศ. 2002
 ค่ายเพลง: Megaforce Records
 รูปแบบ: CD, digital download—2005All That Remains
 ออกจำหน่าย: 18 มกราคม ค.ศ. 2005
 ค่ายเพลง: Ash
 รูปแบบ: CD, digital download—2010Chasing the Grail
 ออกจำหน่าย: 19 มกราคม ค.ศ. 2010
 ค่ายเพลง: Riot! Entertainment
 รูปแบบ: CD, digital download—2012Sin and Bones
 ออกจำหน่าย: 14 สิงหาคม ค.ศ. 2012
 ค่ายเพลง: Century Media Records
 รูปแบบ: CD, digital download, LP143 "—" หมายถึงอัลบั้มที่ไม่ติดชาร์ต

ไลฟ์อัลบั้ม
 ปี อัลบั้ม ชาร์ตสูงสุด การรับรอง(เกณฑ์ยอดขาย) US2009Remains Alive
 ออกจำหน่าย: 11 พฤษภาคม ค.ศ. 2009
 ค่ายเพลง: Riot! Entertainment
 รูปแบบ: CD— "—" หมายถึงอัลบั้มที่ไม่ติดชาร์ต

ซิงเกิล
 ปี ซิงเกิล ชาร์ตสูงสุด การรับรอง อัลบั้ม US 2000-2001"Feel the Burn"Fozzy"End of Days""Eat the Rich" (Krokus cover) 2002-2004"To Kill a Stranger"Happenstance "With the Fire""Crucify Yourself" 2005-2006"Enemy"All That Remains "It's a Lie" (featuring Bone Crusher)"Born of Anger" (featuring Marty Friedman)"The Test" 2010-2011"Martyr No More"Chasing the Grail "Let the Madness Begin" "Broken Soul"  2012"Sandpaper" (featuring M. Shadows)Sin and Bones  2014"Lights Go Out"Do You Wanna Start A War "One Crazed Anarchist"

อื่นๆ (ไม่มีอัลบั้ม)	
"Metal Gods"

มิวสิกวิดีโอ
+ รายชื่อของมิวสิกวิดีโอได้รับการปล่อยตัวแสดงในปีและอัลบั้ม ชื่อ ปี อัลบั้ม หมายเหตุ "With the Fire" 2002 Happenstance "Enemy" 2005 All That Remains "Let the Madness Begin" 2010 Chasing The Grail  "God Pounds His Nails" 2011 Chasing The Grail  "Sandpaper" 2012 Sin and Bones feat. M.Shadows

ดูเพิ่ม
 ฟอซซี
# แผ่นดินไหวตาม
แผ่นดินไหวตาม หรือทับศัพท์ว่า อาฟเตอร์ช็อก  เป็นแผ่นดินไหวขนาดเล็กที่เกิดขึ้นหลังจากแผ่นดินไหวขนาดใหญ่ที่มีก่อนหน้า ในพื้นที่เดียวกับพื้นที่ไหวหลัก โดยต้องมีขนาดเล็กกว่าแผ่นดินไหวหลักตั้งแต่ 1.0 ขึ้นไป หากแผ่นดินไหวตามมีความรุนแรงกว่าการไหวหลัก แผ่นดินไหวตามจะได้รับการระบุว่าเป็นการไหวหลัก ส่วนการไหวหลักก่อนหน้านั้นจะได้รับการระบุให้เป็นแผ่นดินไหวนำ หรือฟอร์ช็อกแทน ทั้งนี้ แผ่นดินไหวตามเกิดขึ้นเนื่องจากแผ่นเปลือกโดยรอบได้เคลื่อนย้ายจากรอยเลื่อนเพื่อปรับผลกระทบที่มาจากการไหวหลัก

 การสร้างแบบจำลอง 
นักวิทยาแผ่นดินไหวใช้เครื่องมือเช่น แบบจำลองอนุกรมแผ่นดินไหวตามชนิดแพร่กระจาย (ETAS) เพื่อศึกษาแผ่นดินไหวตามที่เกิดซ้อนFor example: 
thumb|แบบจำลองแผ่นดินไหว

 หมายเหตุ
# เทศบาลตำบลแวงน่าง
แวงน่าง เป็นเทศบาลตำบลแห่งหนึ่งในเขตอำเภอเมืองมหาสารคาม จังหวัดมหาสารคาม เป็นองค์กรปกครองส่วนท้องถิ่นที่ตั้งศาลากลางจังหวัด มีพื้นที่ 9.88 ตารางกิโลเมตร ครอบคลุมพื้นที่บางส่วนของตำบลแวงน่าง โดยมีอาณาเขตติดต่อกับองค์การบริหารส่วนตำบลแวงน่างทุกทิศทาง และมีประชากรในปี พ.ศ. 2560 จำนวน 5,552 คนรายงานสถิติจำนวนประชากรและบ้าน ประจำปี พ.ศ. 2560 ท้องถิ่นเทศบาลตำบลแวงน่าง ระบบสถิติทางการทะเบียน กรมการปกครอง

 ประวัติ 
เทศบาลตำบลแวงน่างเป็นชุมชนขนาดใหญ่ที่มีประชากรจำนวนมาก เป็นองคค์กรปกครองที่อยู่ภายใต้พระราชบัญญัติลักษณะการปกครองท้องถิ่น พ.ศ. 2459

ต่อมามีความเจริญมากขึ้นจึงได้รับการยกฐานะเป็น สุขาภิบาลแวงน่าง เมื่อวันที่ 15 มกราคม พ.ศ. 2535 และได้รับการยกฐานะเป็นเทศบาลตำบลแวงน่าง ในวันที่ 25 พฤษภาคม พ.ศ. 2542

 อาณาเขตและประชากร
# บิแซนเทียม
บิแซนเทียม  เป็นนครกรีกโบราณตั้งอยู่ ณ ที่ซึ่งภายหลังเป็นคอนสแตนติโนเปิล (อิสตันบูลสมัยใหม่) ผู้อยู่ในนิคมกรีกจากเมการาก่อตั้งนครแห่งนี้เมื่อ 657 ปีก่อน ค.ศ. มีการสร้างนครใหม่และเป็นเมืองหลวงใหม่ของจักรวรรดิโรมันในรัชกาลจักรพรรดิคอนสแตนตินที่ 1 ใน ค.ศ. 330 และภายหลังเปลี่ยนชื่อเป็นคอนสแตนติโนเปิล นครดังกล่าวเป็นเมืองหลวงของจักรวรรดิไบแซนไทน์กระทั่ง ค.ศ. 1453 เมื่อถูกพิชิตและกลายเป็นเมืองหลวงของจักรวรรดิออตโตมัน นับแต่สถาปนาประเทศตุรกีสมัยใหม่ใน ค.ศ. 1923 ชื่อนครภาษาตุรกี อิสตันบูล ได้แทนที่ชื่อคอนสแตนติโนเปิลในทางตะวันตก

ศัพทมูลวิทยา
ศัพทมูลวิทยาของ บิแซนเทียม ยังคงเป็นความลับ โดยมีข้อเสนอแนะว่าชื่อนี้มีต้นตอจาก Thracian คำนี้อาจมาจากชื่อบุคคลชาว Thracian ว่า Byzas ซึ่งหมายถึง "เขา-แพะ" ตำนานกรีกโบราณระบุถึง Byzas กษัตริย์กรีกที่เป็นหัวหน้าอาณานิคม Megarian และผู้สถาปนานคร ชื่อ Lygos สำหรับนคร (ซึ่งน่าจะสอดคล้องกับการตั้งถิ่นฐานของ Thracian ช่วงก่อนหน้า) ได้รับการกล่าวถึงใน Natural History ของพลินีผู้อาวุโสPliny, IV, xi
# ทอม แคร์โรลล์
ทอม แคร์โรลล์  (,28 พฤษภาคม 1992) เป็นกองกลางดาวรุ่งชาวอังกฤษจากสโมสร ควีนส์พาร์คเรนเจอร์ส ซึ่งถูกยืมตัวมาจาก ทอตแนมฮ็อตสเปอร์ 

 อาชีพ 
เขาเข้าร่วมทีมเยาวชนของ ทอตแนมฮ็อตสเปอร์ ในชุดอายุต่ำกว่า 16 ปี ในเดือน มิถุนายน ค.ศ. 2010 เขาได้เซ็นสัญญาเป็นนักเตะอาชีพกับทีมไก่
เดือยทองหลังจากทำไป 10 ประตูจาก 23 นัดในทีม
เยาวชน

เขาประเดิมสนามให้กับทีมไก่เดือยทองเมื่อวันที่ 25 สิงหาคม ค.ศ. 2011 ในศึก ยูฟ่ายูโรปาลีก เพลย์ออฟนัดสองที่พบกับทีม ฮาร์ทส โดยสวมเสื้อหมาย
เลข 46
# เครื่องอิสริยาภรณ์ยุนฮุย
เครื่องอิสริยาภรณ์ยุนฮุย (ภาษาจีนดั้งเดิม:徽章雲匯) เป็นเครื่องอิสริยาภรณ์สาธารณรัฐจีน สถาปนาเมื่อวันที่ 23 ธันวาคม พุทธศักราช 2489 โดย นายกรัฐมนตรี เจียง ไคเชก ประธานาธิบดีจีนเป็นประธานแห่งเครื่องอิสริยาภรณ์นี้และเป็นผู้มอบเครื่องอิสริยาภรณ์นี้
แพรแถบย่อ
80px|border
# ตำบลผักไหม (อำเภอศีขรภูมิ)
ผักไหม เป็นตำบลหนึ่งในอำเภอศีขรภูมิ จังหวัดสุรินทร์ ทั้งพื้นที่ของตำบลอยู่ในเขตเทศบาลตำบลผักไหม

 ประวัติ 
ตำบลผักไหมเดิมขึ้นกับตำบลระแงง อำเภอศีขรภูมิ ต่อมาได้รับการแยกตำบลใหม่เป็นตำบลผักไหมในปี 2532 ปัจจุบันมีพื้นที่หมู่บ้าน จำนวน 11 หมู่บ้าน คือ หมู่ที่ 1 บ้านผักไหม หมู่ที่ 2 บ้านทุ่งบัว หมู่ที่ 3 บ้านก้านเหลือง หมู่ที่ 4 บ้านทุ่งราม หมู่ที่ 5 บ้านหนองยาง หมู่ที่ 6 บ้านทุ่งรูง หมู่ที่ 7 บ้านหนองสองห้อง หมู่ที่ 8 บ้านท่าโคราช หมู่ที่ 9 บ้านหนองแวง หมู่ที่ 10 บ้านดงยาง และหมู่ที่ 11 บ้านสองพี่น้อง ประชากรส่วนใหญ่นับถือศาสนาพุทธ

 ภูมิศาสตร์ 
ตำบลผักไหมตั้งอยู่ทางทิศใต้ของอำเภอศีขรภูมิ ห่างจากที่ว่าการอำเภอประมาณ 12 กิโลเมตร มีพื้นที่ทั้งหมดประมาณ 14.55 ตารางกิโลเมตร หรือประมาณ 17,254 ไร่ สภาพภูมิประเทศเป็นที่ราบสูง ลักษณะเป็นดินร่วนปนทราย ส่วนใหญ่เป็นพื้นที่ทำการเกษตร

 หมู่บ้าน 
ตำบลผักไหมแบ่งเขตการปกครองย่อยออกเป็น 11 หมู่บ้าน ได้แก่

 หมู่ที่ 1 บ้านผักไหม
 หมู่ที่ 2 บ้านทุ่งบัว
 หมู่ที่ 3 บ้านก้านเหลือง
 หมู่ที่ 4 บ้านทุ่งราม
 หมู่ที 5 บ้านหนองยาง
 หมู่ที่ 6 บ้านทุ่งรูง
 หมู่ที่ 7 บ้านหนองสองห้อง
 หมู่ที่ 8 บ้านท่าโคราช
 หมู่ที่ 9 บ้านหนองแวง
 หมู่ที่ 10 บ้านดงยาง
 หมู่ที่ 11 บ้านสองพี่น้อง

 สถานที่สำคัญ 
 เทศบาลตำบลผักไหม
 ฝายน้ำล้นบ้านทุ่งราม หมู่ที่ 4
 สถานีอนามัยผักไหม
 โรงเรียน 5 แห่ง
 ศูนย์พัฒนาเด็กเล็กบ้านผักไหม
 วัด 9 แห่ง
 สถานปฏิบัติธรรม 3 แห่ง
# วงศ์ว่านน้ำ
วงศ์ว่านน้ำ หรือ Acoraceae เป็นวงศ์ของพืชมีดอกที่มีสมาชิกเพียงสกุลเดียว ในระบบ (:En:Cronquist System)  ไม่มีวงศ์นี้ โดยจัดให้สกุล (:En:Acorus) อยู่ในวงศ์บอน ส่วนในระบบ APG ได้แยกวงศ์นี้ออกมา
# วงศ์สาหร่ายบัว
วงศ์สาหร่ายบัว หรือ Cabombaceae เป็นวงศ์ของพืชดอกที่เป็นไม้น้ำ   ประกอบด้วยไม้น้ำสองสกุลคือ Brasenia และ Cabomba ระบบ APG I รวมวงศ์นี้ในวงศ์  Nymphaeaceae และแยกออกมาในระบบ APG III
# มะเขือเทศต้น
thumb|ผลดิบ
thumb|ผลสุก
มะเขือเทศต้น   หรือ Solanum betaceum เป็นไม้พุ่มในวงศ์ Solanaceae กิ่งเปราะหักง่าย ใบเดี่ยว มีกลิ่นฉุน ก้านใบยาว ดอกช่อขนาดเล็กสีชมพูหรือสีน้ำเงินอ่อน ผลสดแบบผลมีเนื้อหลายเมล็ด กลีบเลี้ยงติดทนจนเป็นผล ผลสีแดงอมม่วง แดงอมส้ม หรือเหลือง ฉ่ำน้ำ เมล็ดกลมแบน

มะเขือเทศต้นมีถิ่นกำเนิดในเทือกเขาแอนดีส ประเทศเปรูก่อนจะแพร่กระจายพันธุ์ออกไป ผลใช้ทำอาหารและของหวาน ผลดิบใช้ทำน้ำผลไม้ ใส่ในแกงและน้ำพริก ผลสุกใส่ในสตูว์ ซุป สลัด เปลือกมีสารรสขมซึ่งทำให้หายไปได้โดยปอกเปลือกออกหรือลวกในน้ำเดือดประมาณ 4 นาที 
 อ้างอิง 

 พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 2: ไม้ผลและไม้ผลเคี้ยวมัน. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544. หน้า 195 – 196

 แหล่งข้อมูลอื่น 
 Audio interview on NPR: "Getting the Taste of the Tamarillo"
 Tamarillo Growers Association Marketing Page
 Tamarillo Fruit Facts - California Rare Fruit Growers 
 World Conservation Monitoring Centre 1998.  Solanum betaceum. 2006 IUCN Red List of Threatened Species.   Downloaded on 23 August 2007.
# ภาวะผอมหนังหุ้มกระดูก
ภาวะผอมหนังหุ้มกระดูก  หรือ โรคผอมแห้ง คือ ภาวะน้ำหนักลด กล้ามเนื้อฝ่อ ล้า อ่อนเพลียและหมดความอยากอาหารอย่างสำคัญในผู้ที่ไม่ได้กำลังพยายามลดน้ำหนักอย่างขันแข็ง นิยามภาวะผอมหนังหุ้มกระดูกอย่างเป็นทางการ คือ การเสียมวลร่างกายซึ่งไม่สามารถย้อนได้ด้วยโภชนาการ แม้ผู้ป่วยได้รับแคลอรีเพิ่มขึ้น ก็ยังมีการสูญเสียมวลร่างกาย ซึ่งบ่งชี้ว่ามีพยาธิสภาพหลัก

ภาวะผอมหนังหุ้มกระดูกพบได้ในผู้ป่วยมะเร็ง เอดส์ โรคปอดอุดกั้นเรื้อรัง โรคปลอกประสาทเสื่อมแข็ง โรคหัวใจเลือดคั่ง วัณโรค โรคแอมิลอยด์ชนิดกรรมพันธุ์ที่มีโรคเส้นประสาท ภาวะพิษปรอท และการขาดฮอร์โมน

ภาวะดังกล่าวเป็นปัจจัยเสี่ยงเชิงบวกของการเสียชีวิต หมายความว่า หากผู้ป่วยมีภาวะผอมหนังหุ้มกระดูก โอกาสเสียชีวิตจากสภาพเบื้องหลังจะเพิ่มขึ้นมาก ภาวะนี้สามารถเป็นอาการแสดงของความผิดปกติเบื้องหลังหลายอย่าง เมื่อผู้ป่วยมีภาวะผอมหนังหุ้มกระดูก โดยทั่วไปแพทย์จะพิจารณาความน่าจะเป็นมะเร็ง ภาวะเลือดเป็นกรดเหตุเมตะบอลิก (จากการสังเคราะห์โปรตีนลดลงและแคแทบอลิซึมโปรตีนเพิ่มขึ้น) โรคติดเชื้อบางชนิด (เช่น วัณโรค เอดส์) ตับอ่อนอักเสบเรื้อรัง และความผิดปกติออโตอิมมูน หรือการติดแอมเฟตามีน ภาวะผอมหนังหุ้มกระดูกทำให้ผู้ป่วยอ่อนแอทางกายภาพถึงสถานะที่เคลื่อนไหวไม่ได้จากการขาดความอยากอาหาร หมดแรง และโลหิตจาง และปกติสนองต่อการรักษามาตรฐานเลว ภาวะผอมหนังหุ้มกระดูกมีซาร์โคพีเนีย (sarcopenia) เป็นพยาธิสภาพส่วนหนึ่งและอาจจะเกี่ยวกับพันธุกรรมของพ่อหรือแม่ด้วยเช่นกัน
# เสนีย์ มะดากะกุล
เสนีย์ มะดากะกุล (9 มีนาคม พ.ศ. 2478 - 3 ธันวาคม พ.ศ. 2534) อดีตสมาชิกสภาผู้แทนราษฎรจังหวัดนราธิวาส 4 สมัย

 ประวัติ 
เสนีย์ มะดากะกุล เกิดเมื่อวันที่ 9 มีนาคม พ.ศ. 2478 สำเร็จการศึกษาระดับปริญญาตรี และ ปริญญาโท สาขารัฐศาสตร์ จาก University of Karachi ประเทศปากีสถาน

 งานการเมือง 
เสนีย์ เคยรับราชการเป็นอาจารย์ที่ แผนกวิชารัฐศาสตร์ ภาควิชาสังคมศาสตร์ คณะมนุษยศาสตร์และสังคมศาสตร์ มหาวิทยาลัยสงขลานครินทร์รัฐสภาสาร ปีที่ 27 ฉบับที่ 6 เดือนพฤษภาคม พ.ศ. 2522. สำนักงานเลขารัฐสภา. 2522 (คณะรัฐศาสตร์ มหาวิทยาลัยสงขลานครินทร์ ในปัจจุบัน) ก่อนที่จะลาออก มาลงรับสมัครเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2522 สังกัดพรรคกิจสังคม ซึ่งได้รับเลือกตั้งในครั้งดังกล่าว และได้รับเลือกติดต่อกันรวม 4 ครั้ง และเคยเป็นกรรมการบริหารพรรคกิจประชาคมประกาศกระทรวงมหาดไทย เรื่อง การเปลี่ยนแปลงคณะกรรมการบริหารพรรคกิจประชาคมก่อนที่จะรวมกันเป็นพรรคเอกภาพ 

 สมาชิกสภาผู้แทนราษฎร 
เสนีย์ มะดากะกุล ได้รับการเลือกตั้งเป็นสมาชิกสภาผู้แทนราษฎรทั้งหมด 4 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดนราธิวาส สังกัดพรรคกิจสังคม
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดนราธิวาส สังกัดพรรคกิจสังคม
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดนราธิวาส สังกัดพรรคกิจประชาคม
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดนราธิวาส สังกัดพรรคกิจประชาคม → พรรคเอกภาพ

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๖ ตอนที่ ๒๑๔ ง ฉบับพิเศษ หน้า ๑๒, ๔ ธันวาคม ๒๕๓๒
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๔ ตอนที่ ๒๔๗ ง ฉบับพิเศษ หน้า ๒๓, ๑ ธันวาคม ๒๕๓๐
# อันดับบัวสาย
อันดับบัวสายหรือ Nymphaealesเป็นอันดับของพืชมีดอกประกอบด้วยสมาชิกที่เป็นไม้น้ำ 3 วงศ์  คือ Hydatellaceae  Cabombaceae และ  Nymphaeaceae (บัวสาย) เป็นหนึ่งในสามอันดับที่อยู่ในกลุ่มพื้นฐานของพืชมีดอก และจัดเป็นกลุ่มของพืชมีดอกที่เกิดขึนในช่วงแรกของสายวิวัฒนาการ Peter F. Stevens. 2001 onwards. Angiosperm Phylogeny Website At: Missouri Botanical Garden Website. (see External links below). 

 การจัดจำแนก 
อันดับบัวสายมีสมาชิก 3 วงศ์ และประมาณ 70 - 90 สปีชีส์

อันดับ Nymphaeales 
 Cabombaceae
 Brasenia (1 สปีชีส์)
 Cabomba (5 สปีชีส์)
 Hydatellaceae
 Trithuria (12 species)
 Nymphaeaceae
 Barclaya (3-4 สปีชีส์)
 Euryale (1 สปีชีส์)
 Nuphar (10-12 สปีชีส์)
 Nymphaea (35-50 สปีชีส์)
 Victoria (2 สปีชีส์) ไฟโลเจเนติกของอับดับบัวสายในกลุ่มพืชมีดอกตามระบบ APG III (2009).

+เปรียบเทียบการจัดจำแนกอันดับบัวสายระหว่าง 5 ระบบ APG III systemNymphaeales Takhtajan systemNymphaeales Cronquist systemNymphaeales Dahlgren systemNymphaeales Thorne system (1992) & (2000)Nymphaeales Hydatellaceae อยู่พืชใบเลี้ยงเดี่ยวในอันดับ Hydatellales Cabombaceae Cabombaceae
 Brasenia, Cabomba Cabombaceae
 Brasenia, Cabomba Cabombaceae Cabombaceae
 Brasenia, Cabomba Nymphaeaceae Nymphaeaceae
 subf. Barclayoideae, Euryaloideae, Nymphaeoideae Barclayaceae
 Barclaya Nymphaeaceae Nymphaeaceae
 Barclaya, Euryale, Nuphar, Nymphaea, Ondinea, Victoria Nymphaeaceae
 Euryale, Nuphar, Nymphaea, Ondinea, Victoria เป็นพี่น้องกับกลุ่มพืชใบเลี้ยงคู่แท้ Ceratophyllaceae Ceratophyllaceae Ceratophyllaceae ใน Ranunculanae ใน Proteales ใน Nelumbonales Nelumbonaceae ใน Magnolianae
# เกาะชินโด
เกาะชินโด (ฮันกึล: ; ฮันจา:) เป็นเกาะที่ใหญ่ที่สุดอันดับ 3 ของเกาหลีใต้[Jindo Island] jeollanam-do ซึ่งอยู่ในกลุ่มของเกาะต่าง ๆ ที่เล็กกว่า ตั้งอยู่ในเขตชินโด จังหวัดช็อลลาใต้ ในภาคตะวันตกเฉียงใต้ของคาบสมุทรเกาหลี เกาะแยกจากแผ่นดินใหญ่โดยช่องแคบมย็องนยัง (Myeongnyang Strait) ช่องแคบแห่งนี้ถูกเชื่อมต่อโดยสะพานขึงที่ยาวที่สุดในเกาหลีใต้ 484 เมตร ณ ที่แห่งนี้ใน ค.ศ. 1597 พลเรือเอกลี ซุนชิน ชนะข้าศึกในสมรภูมิมย็องนยัง ซึ่งเป็นการพ่ายแพ้ของเรือรบญี่ปุ่นที่เหนือกว่าเกาหลีอย่างมาก

สุนัขเกาหลีพันธุ์ชินโดคือสุนัขท้องถิ่นจากเกาะชินโดนี่เอง

ทุก ๆ ปี ในวันที่ไม่แน่นอนในฤดูใบไม้ผลิและฤดูร้อน ทางเดินแคบ ๆ ระหว่างเกาะชินโดกับเกาะโมโด (Modo island) จะโผล่พ้นน้ำให้เห็นเป็นเวลาประมาณ 1 ชั่วโมงซึ่งเป็นผลจากปรากฏการณ์น้ำขึ้นน้ำลง เหตุการณ์นี้ดึงดูดนักท่องเที่ยวหลายหมื่นคนและเข้าร่วมในงานเทศกาลของท้องถิ่น

สมุดภาพ
# มาโนชญ์ วิชัยกุล
มาโนชญ์ วิชัยกุล (12 กันยายน พ.ศ. 2486 – 21 ตุลาคม พ.ศ. 2564) อดีตสมาชิกสภาผู้แทนราษฎรจังหวัดนครศรีธรรมราช 9 สมัย

 ประวัติ 
มาโนชญ์ วิชัยกุล เกิดเมื่อวันที่ 12 กันยายน พ.ศ. 2486 เป็นบุตรของนายบุญรัตน์ และนางนับ วิชัยกุล สำเร็จการศึกษาระดับปริญญาตรี การศึกษาบัณฑิต สาขาคณิต-วิทย์ จากมหาวิทยาลัยศรีนครินทรวิโรฒ วิทยาเขตปทุมวัน ด้านครอบครัวสมรสกับ นางสำรวย วิชัยกุล มีบุตรสาวคือ นางสาวพิมพ์ภัทรา วิชัยกุล ส.ส. นครศรีธรรมราช 4 สมัย

 งานการเมือง 
อดีตเคยรับราชการในตำแหน่ง อาจารย์ 1 กรมสามัญศึกษารัฐสภาสาร (ฉบับพิเศษ) พ.ศ. 2522. สำนักงานเลขารัฐสภา. 2522 ก่อนที่จะลาออก มาลงรับสมัครเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2522 สังกัดพรรคประชาธิปัตย์ ซึ่งได้รับเลือกตั้งในครั้งดังกล่าว และได้รับเลือกเรื่อยมารวม 9 ครั้ง ก่อนที่จะวางมือทางการเมืองในที่สุด

 สมาชิกสภาผู้แทนราษฎร 
มาโนชญ์ วิชัยกุล ได้รับการเลือกตั้งเป็นสมาชิกสภาผู้แทนราษฎรทั้งหมด 9 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดนครศรีธรรมราช สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดนครศรีธรรมราช สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดนครศรีธรรมราช สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดนครศรีธรรมราช สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดนครศรีธรรมราช สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดนครศรีธรรมราช สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดนครศรีธรรมราช สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดนครศรีธรรมราช สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดนครศรีธรรมราช สังกัดพรรคประชาธิปัตย์

 ถึงแก่อนิจกรรม 
มาโนชญ์ วิชัยกุล เสียชีวิตด้วยโรคหัวใจเมื่อวันที่ 21 ตุลาคม พ.ศ. 2564 สิริอายุรวม 78 ปีอาลัย 'มาโนชญ์ วิชัยกุล' อดีต ส.ส.นครศรีธรรมราช 9 สมัย เสียชีวิตด้วยโรคหัวใจมีพิธีพระราชทานเพลิงศพเมื่อวันที่ 28 ตุลาคม พ.ศ. 2564 ณ วัดคงคาวดี ตำบลเสาเภา อำเภอสิชล จังหวัดนครศรีธรรมราช

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๐ ตอนที่ ๒๐๐ ง ฉบับพิเศษ หน้า ๑, ๓ ธันวาคม ๒๕๓๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๖ ตอนที่ ๒๑๔ ง ฉบับพิเศษ หน้า ๕, ๔ ธันวาคม ๒๕๓๒
# วอลเลย์บอลไทยเดนมาร์คซูเปอร์ลีก
วอลเลย์บอลไทยเดนมาร์คซูเปอร์ลีก  เป็นการจัดแข่งขันวอลเลย์บอล โดยนำเอาทีมชั้นนำในการแข่งขันวอลเลย์บอลไทยแลนด์ลีก เข้าร่วมการแข่งขัน เพื่อชิงเงินรางวัลเกือบ 1 ล้านบาท วอลเลย์บอลไทยเดนมาร์คซูเปอร์ลีกจัดขึ้นครั้งแรกในปี 2013 (พ.ศ. 2556) มีเฉพาะประเภททีมหญิง ต่อมาในปี 2014 (พ.ศ. 2557) ได้มีการจัดการแข่งขันต่อเนื่องและได้เพิ่มการแข่งขันประเภททีมชายร่วมด้วย

ทีมชาย
 ทีมในฤดูกาลปัจจุบัน 
ฤดูกาล 2019
 ไดมอนด์ฟู้ด สระบุรี
 แอร์ฟอร์ซ
 วิสาขา
 นครราชสีมา เดอะมอลล์
 ราชมงคลล้านนา พิษณุโลก
 เอ็นเค ฟิตเนส สมุทรสาคร

ผลการแข่งขัน
<span style="color:#000000">ฤดูกาลชนะเลิศ 16pxรองชนะเลิศ 16px 2019 นครราชสีมา เดอะมอลล์ แอร์ฟอร์ซ 2018 แอร์ฟอร์ซ วิสาขา 2017 นครราชสีมา เดอะมอลล์ แอร์ฟอร์ซ 2016 ชลบุรี อีเทค แอร์ฟอร์ซ 2015 ชลบุรี อีเทค แอร์ฟอร์ซ วิง 46 โตโยต้า-พิษณุโลก 2014 นครราชสีมา

สถิติการแข่งขัน
สโมสรครั้งปีที่ชนะ นครราชสีมา 3 2016, 2017, 2019 ชลบุรี-อี.เทค แอร์ฟอร์ซ 2 2014, 2015 แอร์ฟอร์ซ 1 2018

สถิติรวมชนะ
สโมสรชนะเลิศ 16pxรองชนะเลิศ 16pxอันดับที่ 3 16px รวมนครราชสีมา3115ชลบุรี-อี.เทค แอร์ฟอร์ซ2103แอร์ฟอร์ซ1203พิษณุโลก0134วิสาขา 0112ศรีสะเกษ-กรุงเก่า0022เกษตรศาสตร์0011คอสโม เชียงราย0011ศมานันท์ ราชบุรี0011ไดมอนด์ฟู้ด สระบุรี0011

ผู้เล่นทรงคุณค่า

ฤดูกาลผู้เล่นสโมสร2014 กิตติคุณ ศรีอุทธวงศ์ ชลบุรี-อี.เทค แอร์ฟอร์ซ2015 2016 ออง ทูนครราชสีมา เดอะมอลล์2017 วันชัย ทัพวิเศษ2018  คารีเบ็ก อูลู โอนอลเบ็กแอร์ฟอร์ซ2019  รีวัน นูร์มูลกีนครราชสีมา เดอะมอลล์

ทีมหญิง
 ทีมในฤดูกาลปัจจุบัน 
ฤดูกาล 2019
 นครราชสีมา เดอะมอลล์
 เจนเนอราลี่ สุพรีม ชลบุรี-อี.เทค
 ทรีบรอดแบนด์ นครนนท์ 
 ไทย-เดนมาร์ค ขอนแก่นสตาร์ 
 ควินท์ แอร์ฟอร์ซ
 โอพาร์ท 369

ผลการแข่งขัน
<span style="color:#000000">ฤดูกาลชนะเลิศ 16pxรองชนะเลิศ 16px 2019สุพรีม ชลบุรี-อี.เทค นครราชสีมา เดอะมอลล์ 2018 บางกอกกล๊าส 2017 2016 บางกอกกล๊าส สุพรีม ชลบุรี อีเทค 2015ทรีบรอดแบนด์ นครนนท์ 2014 อยุธยา เอ.ที.ซี.ซี. นครราชสีมา 2013 ไอเดียขอนแก่น สุพรีม ชลบุรี-อี.เทค

สถิติการแข่งขัน
สโมสรครั้งปีที่ชนะ สุพรีม ชลบุรี-อี.เทค 3 2017, 2018, 2019 บางกอกกล๊าส 2 2015, 2016 อยุธยา เอ.ที.ซี.ซี. 1 2014 ไอเดียขอนแก่น 2013

สถิติรวมชนะ
สโมสรชนะเลิศ 16pxรองชนะเลิศ 16pxอันดับที่ 3 16px รวมสุพรีม ชลบุรี-อี.เทค3205บางกอกกล๊าส2204ไอเดียขอนแก่น1034อยุธยา เอ.ที.ซี.ซี.10 23ทรีบรอดแบนด์ นครนนท์ 0134ศรีสะเกษ0011

ผู้เล่นทรงคุณค่า

ฤดูกาลผู้เล่นสโมสร2013 อรอุมา สิทธิรักษ์ ไอเดียขอนแก่น2014 โสรยา พรมหล้า อยุธยา เอ.ที.ซี.ซี.2015 ปลื้มจิตร์ ถินขาวบางกอกกล๊าส 2016 พรพรรณ เกิดปราชญ์2017 ฟาตู ดิอุคสุพรีม ชลบุรี-อี.เทค2018  อัจฉราพร คงยศ2019  อาพริเลีย มังกานัง